als_Latn dik_Latn sag_Latn
Oni Pustina
Profili
Biografia
Ka zhveshur rrobat e "postinos" së Maria de Filippit dhe i është kthyer sërish punës së tij si model me fushatë mbarëbotërore që e shohin protagonist në aeroportet kryesorë të botës. Ndërsa në Tiranë, sapo ka hapur dyqanin e tij të parë. Ekskluzivisht "alta moda", drejtpërdrejt nga atelietë e stilistëve më të mëdhenj italianë. Nëse fytyra që ju buzëqesh nga posterat gjigantë të aeroporteve apo stacioneve italiane ju duket e njohur, i keni rënë më të. Është Oni Pustina, modeli shqiptar i cili i është kthyer sërish "zanatit" të tij të vjetër të modelit pas një shkëputjeje disamujore në rolin e postierit të emisionit të Maria de Filippit "C'é posta per te".
Kulmin e pranisë Oni e arrin me dy reklama të ndryshme e të njëherëshme në Aeroportin e Romës. Përgjatë tërë terminalit ndërkombëtar janë me dhjetëra postera gjigantë të tij në të mbathura e kanotiere për një firmë të njohur veshjesh, e pak metra më tutje e në tërë dyqanet e duty-free-s në brendi të aeroportit, do ta gjeni në një reklamë tjetër, tek buzëqesh prapa një karroce e ju fton të blini në aeroport (foto lart). E nëse niseni, për shembull, nga Roma në Dubai, mos u habisni që sërish Oni që ju ka uruar rrugë të mbarë në nisje nga aeroporti i Fiumicinos, t'ju presë me një tjetër reklamë e t'ju urojë mirëseardhjen me të mbërritur në aeroportin ndërkombëtar të Dubait ku prej disa kohësh është protagonist i një fushate mbarëbotërore të një firme të njohur veshjesh.
"Shpërthimi"i Onit në reklama përkon me një tjetër bëmë të tij, edhe kjo e lidhur pazgjidhshmërisht me punën e vet si model. Ishte ndoshta e pashmangshme që i vetmi top-model shqiptar në Itali, të çonte në Shqipëri po atë "alta moda" rekomandues i së cilës ka qenë prej vitesh. Prej disa javësh Oni Pustina ka hapur në Tiranë një dyqan me veshje të stilistëve të njohur, me furnizim të drejtpërdrejtë nga atelietë e tyre në Itali, çka lejon edhe çmime më të ulëta se për të njëjtin kostum të blerë në një dyqan mode në Itali apo aq më tepër gjetkë. "Catwalk", nga emri në anglisht i pasarelës së modelëve, quhet dyqani i drejtuar nga Oni Pustina në Tiranë dhe tregton deri më tani veshjet dhe këpucët e katër stilistëve të mëdhenj si Ferre, Zegna, Paciotti dhe Cerruti. Të tjerë, nga Valentino te Armani, do t'i shtohen shpejt.
Skena seksi që realizon në film
Çiklisti i Gjergj Xhuvanit arratiset para viteve ‘ 90-të drejt perëndimit, një udhëtim që në nisje deri në kthim ishte një marrëzi. Por një kënaqësi për karrierrën e modelit të njohur Oni Pustina, i cili provon këtë eksperiencë të re në kinematografi, ku luan përkrah aktorëve të njohur si; Ndriçim Xhepa, Helidon Fino, Gentian Zeneli, Ervin Bejleri, Lulzim Zeqja, e Romir Zalla, grupi i çiklistëve që kalojnë kufirin me biçikleta, për të realizuar ëndrrat e tyre në Shqipërinë e viteve ’80-’90-të. Dëshira e tyre ishte për t’u larguar nga vendi për një jetë më të mirë. “Unë jam njëri prej çiklistëve dhe si çdo i ri edhe unë ëndërroj një jetë më të mirë dhe sa më shumë eksperienca të reja me femrat, që të flasin në gjuhë të huaj. E relizoj në film me një femër italiane, ndodhi që shoqërohet me skenë të nxehtë seksi”, tregon Oni. E gjithçka aktoriale nga ai mbetet për t’u parë në këtë film, premiera që pritet të shfaqet vitin tjetër.
Sekreti i fytyrës së prerë dhe barkut fibër
Ka tipare të tilla, që e tregojnë gjithnjë një mashkull tërheqës. Është portreti i fytyrës së prerë, për ruajtjen e së cilës ai ushtron sportin në mënyrë të rregullt. Por në sajë stërvitjes dhe palestrës, ai ruan linjat perfekte të tij, 1.85 i gjatë dhe 78 kg, ndërsa ka një bark fibër. Modeli që në Itali i ka bërë të gjithë për vete me fytyrën e hijshme e trupin e formuar, nuk mund të bënte karrierrë, pa këto linja perfekte. Gjithçka ia dedikon stërvitjes me biçikletë, përjashtimit të aloolit nga dieta, edhe pse cigarin e pi rregullisht prej vitesh. “Por kjo është më e pakta, që mund të bëjë një model”, thotë Oni, “kur dihet se sa gjëra mund të provosh nëse je pjesë e botës së modelingut”.
Artikujt me te fundit :
25/01/2010 : Oni Pustina paditet nė gjykatė
22/02/2010 : Oni Pustina nė garė pėr 50 mijė euro, aq sa i 'grabiti' Ambetės
10/05/2010 : Oni Pustina fiton 50 mijė eurot, fansat prisnin fitoren e Genta Ismajlit
Me te Vizituarat
REKLAMA
bos_Latn mlt_Latn lij_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn uzn_Latn